બુધવારે સવારે 9.15 થી 10 વાગ્યા દરમિયાન શાહમઉના અષ્ટભુજા વિદ્યાલય, કુરાની પ્રાથમિક શાળા અને માધ્યમિક શાળા ફૂલાના પોલિંગ બૂથ પર રાહુલ ગાંધી ઇવીએમના બિલકુલ નજીક પહોંચી ગયા હતા. આમ આદમી પાર્ટીએ ચૂંટણી કમિશનથી રાહુલ ગાંધીની ફરિયાદ કરી છે. આપે પોલિંગ બૂથ પર નિયમોને તોડતા રાહુલ ગાંધીના વધુ કેટલાક ફોટા શેર કર્યા છે. પાર્ટીના સંયોજક અરવિંદ કેજરીવાલે જિલ્લા વહિવટીતંત્ર પર સવાલ ઉઠાવ્યા છે. તેમણે કહ્યું કે જો કોઇ બીજો ઉમેદવાર આમ કરતો તો હોબાળો થઇ જાત.